Luis Iturri

Luis María de Iturri y Sojo (Sevilla, 1944 - Bilbo, ) bizkaitar aktore eta antzerki-zuzendaria izan zen, Akelarre antzerki-taldearen sortzailea izandakoa. Gerra ez, Irrintzi eta Hator antzezlanei esker, kritika onak jaso zituen. Arriaga antzokia zuzendu zuen.

Biografia 
Hemezortzi urte zituela hasi zen antzerkian lanean, ikasketak egin bitartean. 1966an Akelarre antzerki-konpainia sortu zuen Bilbon, eta talde horren zuzendari gisa sari asko irabazi zituen, besteak beste, Espainiako Teatroko Sari Nazionala. Bera izan zen Arriaga antzokiko lehen zuzendari profesionala, 1987an antzokia berritu zenean. Blas de Oteroren, Gabriel Celayaren eta Gabriel Arestiren testuetan oinarritutako Irrintzi du lanik adierazgarriena, lan horrek euskal antzerkigintza nazionalaren bultzatzailearen ospea eman baitzion.

Opera berandu ezagutu zuen arren, oso gogoko izan zuen, eta opera estreinaldi ugari programatu zuen. Genero hori eszenaratzeko ikuspegi berezia zuen, eta Donostiako Musika Hamabostaldian aurkeztu zuen Carmen, esate baterako, erabat abstraktua zen. 1990ean eta 1991n Juan Crisóstomo Arriagaren Agar, Ismael eta Herminia operen mundu-mailako estreinaldia egin zuen eta baita Mikis Theodorakisen Medea lanarena ere. Bere azkeneko lanen artean Durrematten Romulo Handia antzerkiaren eszena-zuzendaritzan eta protagonista gisa egin zuen lana nabarmen daiteke.

Erreferentziak 

Sevillarrak
Bilbotarrak
Bizkaiko aktoreak
Deustuko Unibertsitateko ikasleak
Minbiziak hildakoak
Antzerki zuzendariak
Bilbon hildakoak